CELEX: 32013B0608
Language: el
Date: 2013-04-17 00:00:00
Title: 2013/608/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 308/319
            
         
      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   
   της 17ης Απριλίου 2013
   σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011
   (2013/608/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011,
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011, που συνοδεύεται από τις απαντήσεις του Οργανισμού (1),
            
         
               —
            
            
               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,
            
         
               —
            
            
               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και ιδίως το άρθρο 21,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0102/2013),
            
         
               1.
            
            
               χορηγεί απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης για την εκτέλεση του προϋπολογισμού του Οργανισμού για το οικονομικό έτος 2011·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
         
      
      
         
            Ο Γενικός Γραμματέας
         
         Klaus WELLE
         
      
   
   
      (1)  ΕΕ C 388 της 15.12.2012, σ. 196.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 298 της 26.10.2012, σ. 1.
   
      (4)  ΕΕ L 53 της 22.2.2007, σ. 1.
   
      (5)  ΕΕ L 357 της 31.12.2002, σ. 72.
   
      
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011,
               
            
                  —
               
               
                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2011, που συνοδεύεται από τις απαντήσεις του Οργανισμού (1),
               
            
                  —
               
               
                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),
               
            
                  —
               
               
                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
               
            
                  —
               
               
                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,
               
            
                  —
               
               
                  έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και ιδίως το άρθρο 21,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
               
            
                  —
               
               
                  έχοντας υπόψη το άρθρο 77 και το παράρτημα VI του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0102/2013),
               
            
                  A.
               
               
                  λαμβάνοντας υπόψη ότι το Ελεγκτικό Συνέδριο αναφέρει ότι απέσπασε εύλογη διαβεβαίωση ότι οι ετήσιοι λογαριασμοί του Οργανισμού Θεμελιωδών Δικαιωμάτων της Ευρωπαϊκής Ένωσης («Οργανισμός») για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,
               
            
                  B.
               
               
                  λαμβάνοντας υπόψη ότι ο γενικός προϋπολογισμός του Οργανισμού για το 2011 ανερχόταν σε 20 180 000 EUR και ότι η αρχική συμβολή της Ένωσης στον προϋπολογισμό του Οργανισμού για το 2011 ανήλθε σε 19 978 200 EUR,
               
            
         Δημοσιονομική και χρηματοοικονομική διαχείριση
      
      
                  1.
               
               
                  επιδοκιμάζει το γεγονός ότι οι ετήσιοι λογαριασμοί του Οργανισμού παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής του την 31η Δεκεμβρίου 2011, των αποτελεσμάτων των πράξεών του και των ταμειακών ροών του για το οικονομικό έτος που έληξε την ημερομηνία αυτή, σύμφωνα με τις διατάξεις του δημοσιονομικού κανονισμού του και τους λογιστικούς κανόνες που ενέκρινε ο υπόλογος της Επιτροπής·
               
            
                  2.
               
               
                  επιδοκιμάζει για το γεγονός ότι οι πράξεις στις οποίες βασίζονται οι ετήσιοι λογαριασμοί του Οργανισμού για το οικονομικό έτος που έληξε την 31η Δεκεμβρίου 2011 είναι, από κάθε ουσιώδη πλευρά, νόμιμες και κανονικές·
               
            
                  3.
               
               
                  λαμβάνει υπό σημείωση ότι το Ελεγκτικό Συνέδριο δεν προέβη σε καμία επικριτική παρατήρηση στην έκθεσή του·
               
            
                  4.
               
               
                  αναγνωρίζει ότι το 2011 ο Οργανισμός δέσμευσε το 100 % των πιστώσεων που ελήφθησαν· σημειώνει, ωστόσο, ότι σε επίπεδο καταβληθεισών πιστώσεων το ποσοστό εκτέλεσης του Οργανισμού ανέρχεται σε 75 % στον τίτλο II (Διοικητικές δαπάνες), και σε μόλις 27 % στον τίτλο III (Επιχειρησιακές δαπάνες)· καλεί τον Οργανισμό να εφαρμόσει ειδικά μέτρα για τη βελτίωση της διαδικασίας κατάρτισης του προϋπολογισμού του και του ποσοστού εκτέλεσης των πιστώσεων πληρωμών όσον αφορά τις διοικητικές και τις επιχειρησιακές δαπάνες·
               
            
         Ανθρώπινοι πόροι
      
      
                  5.
               
               
                  σημειώνει ότι το 2012, υπήρξαν τρεις υποθέσεις που εκδικάστηκαν από το Δικαστήριο της Ευρωπαϊκής Ένωσης και αφορούσαν κατηγορίες για ψυχολογική παρενόχληση, για απόρριψη αίτησης για την πλήρωση θέσης και για τη μη παράταση της σύμβασης ενός υπαλλήλου· και ότι στις 6 Ιουλίου 2011, ο Διαμεσολαβητής κίνησε την υπόθεση 0917/2011/(PMC) EIS, η οποία βασίζεται σε κατηγορίες που αφορούν την αδυναμία επαρκούς διερεύνησης των καταγγελιών του προσφεύγοντος για ψυχολογική παρενόχληση και παράτυπη αποθήκευση εγγράφων·
               
            
                  6.
               
               
                  σημειώνει ότι σε μία από τις υποθέσεις που αναφέρονται στην παράγραφο 5, το Δικαστήριο Δημόσιας Διοίκησης της Ευρωπαϊκής Ένωσης αποφάνθηκε υπέρ του αιτούντος στην υπόθεση F-58/10 (απόφαση της 18ης Σεπτεμβρίου 2012) και ακύρωσε την απόφαση του Οργανισμού της 16ης Οκτωβρίου 2009 να μην προβεί σε πειθαρχικές διαδικασίες εναντίον δύο υπαλλήλων που κατηγορούνται για ψυχολογική παρενόχληση, λόγω της μεροληπτικής στάσης του προσώπου που διενήργησε τις έρευνες και της άρνησής του να εγγυηθεί την ανωνυμία των μαρτύρων και ο Οργανισμός κλήθηκε να πληρώσει τα δικαστικά έξοδα και να καταβάλει αποζημίωση στον αιτούντα· σημειώνει ότι στην υπόθεση F-112/10, το Δικαστήριο αποφάνθηκε υπέρ του Οργανισμού, όμως η αιτούσα άσκησε έφεση στο Γενικό Δικαστήριο κατά της απόφασης· ενώ στην υπόθεση F-38/12 δεν έχει ληφθεί ακόμη απόφαση·
               
            
                  7.
               
               
                  λόγω του κινδύνου δυσφήμισης που αντιμετωπίζει ο Οργανισμός, τον παροτρύνει να ενημερώσει λεπτομερώς την αρμόδια για την απαλλαγή αρχή σχετικά με τον κανονισμό λειτουργίας, το νομικό πλαίσιο και τις μεθόδους ακρόασης που έχουν καθιερωθεί για την έναρξη και τη διενέργεια εσωτερικών ερευνών και την προστασία της ανωνυμίας των μαρτύρων στο πλαίσιο αυτών των εσωτερικών ερευνών·
               
            
                  8.
               
               
                  σημειώνει ότι το 2011, η Υπηρεσία Καταπολέμησης της Απάτης (OLAF) ξεκίνησε έρευνα· ζητεί να ενημερώσει ο Οργανισμός την αρμόδια για την απαλλαγή αρχή σχετικά με τα αποτελέσματα τόσο της έρευνας της OLAF όσο και της υπόθεσης του Διαμεσολαβητή·
               
            
                  9.
               
               
                  αναγνωρίζει ότι, ανά διετία ο Οργανισμός διενεργεί ανώνυμη έρευνα μεταξύ των υπαλλήλων με αντικείμενο την ευημερία τους· σημειώνει, συγκεκριμένα, με βάση την έρευνα του 2012, ότι έχουν διατυπωθεί ανησυχίες όσον αφορά τον χειρισμό των συγκρούσεων στο εσωτερικό του Οργανισμού και τη σημασία που αποδίδεται στην ευημερία του προσωπικού· αναγνωρίζει, επιπλέον, ότι ο Οργανισμός έχει καθιερώσει πολιτική κατά της παρενόχλησης και ένα δίκτυο έμπιστων συμβούλων, προκειμένου να ελαχιστοποιηθούν οι περιπτώσεις συγκρούσεων στο χώρο εργασίας και να αντιμετωπίζονται με ολοκληρωμένο τρόπο· παροτρύνει τον Οργανισμό να ενεργήσει με βάση τις συστάσεις που εξέδωσε το Ελεγκτικό Συνέδριο όσον αφορά τα προβλήματα που εντοπίσθηκαν και να λάβει όλα τα αναγκαία μέτρα για να εξασφαλίσει ότι δεν θα επαναληφθούν σε καμία περίπτωση παρόμοια προβλήματα·
               
            
         Διαφάνεια
      
      
                  10.
               
               
                  σημειώνει ότι στις 12 και 14 Δεκεμβρίου 2012, ο Οργανισμός παρουσίασε στην εκτελεστική επιτροπή του και στο διοικητικό του συμβούλιο το σχέδιο εσωτερικού κανονισμού σχετικά με την καταγγελία δυσλειτουργιών· σημειώνει ότι αποφασίστηκε να εγκριθούν τυπικά οι κανόνες αυτοί μετά από διαβούλευση με τις υπηρεσίες της Επιτροπής· σημειώνει ότι στο μεταξύ ο Οργανισμός έχει εγκρίνει τις αρχές των κατευθυντήριων γραμμών της Επιτροπής· καλεί τον Οργανισμό να ενημερώσει την αρμόδια για την απαλλαγή σχετικά με την εφαρμογή των κανόνων·
               
            
                  11.
               
               
                  παρατηρεί ότι ορισμένα από τα βιογραφικά σημειώματα και οι δηλώσεις συμφερόντων των μελών του διοικητικού συμβουλίου διατίθενται στον ιστότοπο του Οργανισμού· σημειώνει ότι, όσον αφορά τον εκτελεστικό διευθυντή και την ομάδα των διοικητικών στελεχών, διατίθενται μόνο τα βιογραφικά σημειώματα· καλεί τον Οργανισμό να θέσει στη διάθεση του κοινού τις ελλείπουσες πληροφορίες και να ενημερώσει το συντομότερο την αρμόδια για την απαλλαγή αρχή για την πρόοδο που έχει σημειωθεί στο ζήτημα αυτό·
               
            
         Εσωτερικός έλεγχος
      
      
                  12.
               
               
                  σημειώνει, βάσει πληροφοριών, ότι ο Οργανισμός έχει καθιερώσει διαδικασία σύναψης δημόσιων συμβάσεων η οποία αμβλύνει τις πιθανές συγκρούσεις συμφερόντων και ότι η Υπηρεσία Εσωτερικού Λογιστικού Ελέγχου (IAS) έλεγξε τη διαδικασία και διατύπωσε εννέα συστάσεις, οι οποίες εφαρμόστηκαν όλες ανεξαιρέτως· σημειώνει ότι η υπηρεσία εσωτερικού ελέγχου έκρινε ορισμένες από τις δράσεις που θέσπισε ο Οργανισμός ως καλές πρακτικές, και ειδικότερα, την καθιέρωση μιας εφαρμογής ΤΠ με την ονομασία «tender contract maker», την οποία ανέπτυξε ο Οργανισμός για την κατάρτιση της συνήθους τεκμηρίωσης για τη διαδικασία σύναψης συμβάσεων· σημειώνει ότι το τμήμα του προϋπολογισμού της εφαρμογής ΤΠ «matrix» που χρησιμοποιείται για τη διαχείριση σχεδίων του Οργανισμού έχει συνδυαστεί με τις λογιστικές καταχωρίσεις που ανακτώνται από τη λογιστική σε δεδουλευμένη βάση, επιτρέποντας την καθημερινή ηλεκτρονική ενημέρωση της εκτέλεσης του προϋπολογισμού·
               
            
                  13.
               
               
                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.
               
            
         (1)  ΕΕ C 388 της 15.12.2012, σ. 196.
      
         (2)  ΕΕ L 248 της 16.9.2002, σ. 1.
      
         (3)  ΕΕ L 298 της 26.10.2012, σ. 1.
      
         (4)  ΕΕ L 53 της 22.2.2007, σ. 1.
      
         (5)  ΕΕ L 357 της 31.12.2002, σ. 72.
      
         (6)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).